CELEX: 31985R3619
Language: el
Date: 1985-12-20 00:00:00
Title: Κανονισμός (ΕΟΚ) αριθ. 3619/85 της Επιτροπής της 20ής Δεκεμβρίου 1985 περί επαναφοράς της εισπράξεως τελωνειακών δασμών για τεχνητά κορούνδια της διακρίσεως 28.20 Β του κοινού δασμολογίου, καταγωγής Βραζιλίας, δικαιούχου των προβλεπόμενων στον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων

Avis juridique important

|

31985R3619

Κανονισμός (ΕΟΚ) αριθ. 3619/85 της Επιτροπής της 20ής Δεκεμβρίου 1985 περί επαναφοράς της εισπράξεως τελωνειακών δασμών για τεχνητά κορούνδια της διακρίσεως 28.20 Β του κοινού δασμολογίου, καταγωγής Βραζιλίας, δικαιούχου των προβλεπόμενων στον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων  

Επίσημη Εφημερίδα αριθ. L 344 της 21/12/1985 σ. 0045 - 0045

***** ΚΑΝΟΝΙΣΜΟΣ (ΕΟΚ) αριθ. 3619/85 ΤΗΣ ΕΠΙΤΡΟΠΗΣ  της 20ής Δεκεμβρίου 1985  περί επαναφοράς της εισπράξεως τελωνειακών δασμών για τεχνητά κορούνδια της διακρίσεως 28.20 Β του κοινού δασμολογίου, καταγωγής Βραζιλίας, δικαιούχου των προβλεπόμενων στον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3562/84 του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 13,  Εκτιμώντας:  ότι, δυνάμει του άρθρου 1 του εν λόγω κανονισμού, τα προϊόντα του παραρτήματος ΙΙ καταγωγής χωρών και εδαφών που αναφέρονται στο παράρτημα ΙΙΙ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 12·  ότι, σύμφωνα με το εν λόγω άρθρο 12, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 165 % του υψηλότερου μέγιστου ποσού που ίσχυε κατά το έτος 1980·  ότι, όσον αφορά τα τεχνητά κορούνδια της διακρίσεως 28.20 Β, η βάση αναφοράς διαμορφώνεται σε ύψος 1 005 400 ECU· ότι, κατά την ημερομηνία 20 Δεκεμβρίου 1985, οι εισαγωγές των προϊόντων αυτών στην Κοινότητα, καταγωγής Βραζιλίας, ανέρχονται δια καταλογισμού στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας · ότι κρίνεται ως εκ τούτου σκόπιμο η επαναφορά των τελωνειακών δασμών για τα εν λόγω προϊόντα έναντι της Βραζιλίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 24 Δεκεμβρίου 1985, η ανασταλείσα, δυνάμει του κανονισμού (ΕΟΚ) αριθ. 3562/84 του Συμβουλίου, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Βραζιλίας, στην Κοινότητα:  1.2 //  //  // Κλάση  του κοινού  δασμολογίου   // Περιγραφή εμπορευμάτων   //  //  // 28.20 Β  (κώδικας ΝΙΜΕΧΕ  28.20-30)   // Τεχνητά κορούνδια   //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1985.  Για την Επιτροπή  COCKFIELD  Αντιπρόεδρος  (1) ΕΕ αριθ. L 338 της 27. 12. 1984, σ. 1.